turjo4nis/wikipedia-bn-dump-20250701 huggingface dataset:
হেলি শাহ

হেলি শাহ (জন্ম ৭ জানুয়ারি ১৯৯৬) হলেন একজন ভারতীয় টেলিভিশন অভিনেত্রী, যিনি স্বর্গিনী টিভি ধারাবাহিকে স্বরা, দেবাংশি টিভি ধারাবাহিকে দেবাংশি ও সুফিয়ানা পেয়ার মেরা টিভি ধারাবাহিকে সালতানাত/কায়নাত চরিত্রে অভিনয়ের জন্য পরিচিত।

জন্ম
হেলি শাহ ১৯৯৬ সালের ৭ জানুয়ারি আহমেদাবাদের এক গুজরাতি পরিবারে জন্মগ্রহণ করেন।

কর্মজীবন
অষ্টম শ্রেণীতে পড়াকালীন সময়ে স্টার প্লাসের জিন্দেগি কা হার রঙ...গুলাল শিরোনামের একটি টিভি ধারাবাহিকে তাল্লি চরিত্রে অভিনয়ের মাধ্যমে তিনি অভিনয়জগতে পা রাখেন। এরপর তিনি লাইফ ওকের টিভি ধারাবাহিক অলক্ষ্মী — হামারি সুপার বহু তে  অভিনয় করেন। এরপর তিনি জি টিভির খেলতি হ্যায় জিন্দেগি আঁখ মিছোলি শিরোনামের টিভি ধারাবাহিকে অ্যামি চরিত্রে অভিনয় করেন। ২০১৪ সালে সনি পাল চ্যানেলের খুশিওঁ কি গুল্লাক আশি নামের টিভি ধারাবাহিকে আশি দুবে চরিত্রে অভিনয় করেন।

২০১৫ সালের মার্চ থেকে ২০১৬ সালের ডিসেম্বর পর্যন্ত তিনি কালার্স টিভিতে স্বর্গিনী টিভি ধারাবাহিকে স্বরা চরিত্রে অভিনয় করেন। ২০১৬ সালে তিনি আপাতবাস্তব টেলিভিশন অনুষ্ঠান ঝলক দিখলা জা র নবম আসরে প্রতিদ্বন্দ্বিতা করেছিলেন। ২০১৭ সালে তিনি কালার্স টিভির টিভি ধারাবাহিক দেবাংশি তে দেবাংশি চরিত্রে অভিনয় করেন।

বর্তমানে হেলি শাহ স্টার ভারতের টেলিভিশন ধারাবাহিক সুফিয়ানা পেয়ার মেরা তে রাজবীর সিং এর বিপরীতে সালতানাত/কায়ানাত চরিত্রে অভিনয় করছেন। তিনি একজন নিরামিষভোজী।

টেলিভিশন

অতিথি

পুরস্কার
 কালার্স গোল্ডেন পেটাল অ্যাওয়ার্ড ২০১৬ - শ্রেষ্ঠ জুটি (বরুণ কাপুরের সাথে)
 কালার্স গোল্ডেন পেটাল অ্যাওয়ার্ড ২০১৬ - শ্রেষ্ঠ অভিনেত্রী
 ইন্ডিয়ান টেলিভিশন একাডেমি অ্যাওয়ার্ড ২০১৭ - শ্রেষ্ঠ অভিনেত্রী (জনপ্রিয় বিভাগে)
অ্যাস্পায়ারিংশি উইমেন অ্যাচিভার্স অ্যাওয়ার্ডস ২০১৮ - ইয়ঙ্গেস্ট অ্যাচিভার অ্যাওয়ার্ড

তথ্যসূত্র

জীবিত ব্যক্তি
১৯৯৬-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
গুজরাতি ব্যক্তি
গুজরাতের নারী মডেল
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতীয় ওয়েব ধারাবাহিক অভিনেত্রী
আহমেদাবাদের অভিনেত্রী
রাজাবাগান ডকইয়ার্ড

রাজবাগান ডক (আরবিডি) কলকাতা ডক ব্যবস্থার থেকে তিন নটিক্যাল মাইল ভাটিতে  হুগলী নদীর বাম তীরে অবস্থিত একটি ডকইয়ার্ড বা পোতাঙ্গন।  শিপইয়ার্ডে প্রধানত ছোট এবং মাঝারি আকারের অভ্যন্তরীণ জলপথের জাহাজ এবং উপকূলীয় জাহাজ নির্মাণ ও মেরামত করা হয়।

ইতিহাস 
রাজবাগান ডকের দীর্ঘ ইতিহাস রয়েছে। ১৯৬৭ সালে এটি ভারতীয় অন্তর্দেশীয় জলপথ কর্তৃপক্ষ (সিআইডাব্লিউটিসি)-এর নিয়ন্ত্রণে আসে। তবে ভারী ক্ষতির কারণে এটি ১ জুলাই ২০০৬ সালে গার্ডেনরিচ শিপ বিল্ডার অ্যান্ড ইঞ্জিনিয়ার্স (জিআরএসই) এর ব্যবস্থাপনায়  অন্তর্ভুক্ত হয়।

সুবিধা 
২০০৬ সাল নাগাদ, রাজবাগানে ৫৫০ এম উন্মুক্ত নদী তীরের সাথে আরবিডি ইউনিট-টি ৩৩ একর জমিতে বিস্তৃত । এই ইউনিট জলে ভাসানোর পূর্বে একই সাথে ৫০ মিটারের ০৩ টি জাহাজের নির্মাণ কাজ বা মেরামত এবং জলে ভাসানোর পরে  খোলা নদীতে ০৪ টি জাহাজের  অউটফিটেটিং করতে সক্ষম। ইয়ার্ডে  তিনটি  জেটি আছে এবং তিনটি শুষ্ক ডক আছে।

শুষ্ক ডক:

 শুষ্ক ডক নং ১: এটি ৮৫ মি দীর্ঘ, ১২ মি প্রশস্ত এবং ৬.৪ মিটার গভীরতা যুক্ত এবং ১.৯ মিটার খসড়া সুবিধা সংবলিত জাহাজ ধারণ করতে পারে। 
 শুষ্ক ডক নং ২: এটি ১৬০ মি দীর্ঘ, ১৮ মিটার প্রশস্ত এবং ৯ মি গভীরতা যুক্ত এবং ৪ মিটার খসড়া থাকা জাহাজকে ধারণ করতে পারে। এটি একটি সহজে বহনীয় আচ্ছাদন বা  পোর্টেবল কভার যুক্ত সমস্ত আবহাওয়ার শুষ্ক ডক। 
 শুষ্ক ডক নং ৩: এটি ১০৭ মি দীর্ঘ, ১৪ মি প্রশস্ত এবং ৬ মি গভীরতা যুক্ত।

আরো দেখুন 

 পুরক ক্লাস বারজ 
 পোশক ক্লাস 
 আইএনএস পালন

তথ্যসূত্র 

ভারতের জাহাজ নির্মাণ কোম্পানি
কলকাতা ভিত্তিক প্রস্তুতকারক সংস্থা
রুয়াইদা আল-মাহরুকী

রুয়াইদা আল-মাহরুকী (; জন্ম ৮ জুন ১৯৭৫) হচ্ছেন আবুধাবির একজন সঙ্গীত শিল্পী। তিনি রোটানা রেকর্ডস-এর সঙ্গে চুক্তিবদ্ধ।

প্রারম্ভের জীবন
রুয়াইদা ওমানি পিতা ও আমিরাতি মায়ের ঘরে জন্মগ্রহণ করেন। আবুধাবির রোজারি স্কুলে পড়াশোনা করেন তিনি। পরে, তিনি লেবাননের আমেরিকান ইউনিভার্সিটিতে টেলিভিশন পরিচালনা বিষয়ে পড়ালেখা করেন।

কর্মজীবন
অল্পবয়স থেকেই, তিনি শৈল্পিক জগৎ দ্বারা আকর্ষিত হয়েছেন। ৬ বছর বয়সে তিনি পিয়ানো বাজানো শিখতে শুরু করেন। দুই বছর পরে, মাত্র ৮ বছর বয়সেও, তিনি একটি প্রতিযোগিতায় অংশ নেন। তিনি প্রথম স্থান জিতেন এবং স্বর্ণপদক পুরস্কার লাভ করেন। পরবর্তীতে, তার কলেজে অধ্যয়নের জন্য, রুয়াইদা অডিওভিজুয়াল এবং থিয়েটার নির্দেশনা অধ্যয়ন বিষয় বেছে নিয়েছিলেন। তিনি লেবাননের আমেরিকান বিশ্ববিদ্যালয়ে ভর্তি হন। ১৯৯৬ সালে তিনি বিখ্যাত লেবানিজ টিভি শো "স্টুডিও আল ফ্যান" এ অংশগ্রহণ করেছিলেন।

রুয়াইদার পরিবেশিত শিল্পী ফাইরুজ-এর "আতিনি আন্যায়া ওয়া ঘানি" গানটি শুনে বিচারকরা মুগ্ধ হন। প্রকৃতপক্ষে, তার মহান প্রতিভা এবং কণ্ঠ্য ক্ষমতা প্রভাব তাকে একটি শাস্ত্রীয় শৈলীর মধ্যে গান সঞ্চালন করার ক্ষমতা যোগায়। তিনি দ্বিতীয় স্থান পেয়েছিলেন এবং "তারব" বিভাগের জন্য রৌপ্য পদক জিতেছিলেন।

২০০২-এ, তিনি তার প্রথম অ্যালবাম 'আখের হব' প্রকাশ করেছেন। পরবর্তীতে, তিনি আরও দুটি অ্যালবাম ধারাবাহিকভাবে প্রকাশ করেছেন সেগুলো হল, 'আকোলাক শেই' এবং 'ওয়াররিনি'। ২০০৮ সালে, তিনি তার জনপ্রীয় অ্যালবাম মহরী ঘালি প্রকাশ করেছিলেন যা তাকে আরো খ্যাতি এবং সাফল্য এনে দেয়।।

তার সংগীত কর্মজীবনের পাশাপাশি, তিনি আবুধাবি টিভি-এর পরিচালক হিসাবেও কাজ করেছেন। তিনি ২০১৩ সালে 'দো রে মি' শিরোনামে একটি টেলিভিশন সিরিজে অংশ নেন।

ডিস্কোগ্রাফি

অ্যালবাম
২০০২: আখের হব (in Arabic آخر حب)
২০০৪: আকোলাক শেই (in Arabic أقولك شي)
২০০৬: ওয়াররিনি (in Arabic وريني)
২০০৮: মহরী ঘালি
২০১১: রুয়াইদা ২০১১ (in Arabic رويدا 2011)

তথ্যসূত্র

১৯৭৫-এ জন্ম
জীবিত ব্যক্তি
আমিরাতি নারী শিল্পী
আমিরাতি গায়িকা
২১শ শতাব্দীর গায়িকা
বৈরুতের আমেরিকান বিশ্ববিদ্যালয়ের প্রাক্তন শিক্ষার্থী
আমিরাতি চলচ্চিত্র অভিনেত্রী
শ্রুতি বাপনা

শ্রুতি বাপনা হচ্ছেন একজন ভারতীয় টেলিভিশন অভিনেত্রী। সাস বিনা শশুরাল এ নিকিতা চরিত্রে, এবং ইয়ে হাই মোহাব্বাতেইন এ ভান্দিতা চরিত্রে অভিনয়ের জন্য তিনি পরিচিত।
ইমাজিন টিভি চ্যানেলের পারুল ভূমিকায় জাসুবেন জয়ন্তীলাল জোশি কি জয়েন্ট ফ্যামিলি এ অভিনয়ের মাধ্যমে শ্রুতি তার কর্মজীবন শুরু করেন । স্টার প্লাস চ্যানেলের ইয়ে হাই মোহাব্বাতেইন এ ভান্দিতা চরিত্রে তাকে শেষ দেখা যায়।

দূরদর্শন

চলচ্চিত্র

তথ্যসূত্র

বহিঃসংযোগ

 

মুম্বইয়ের অভিনেত্রী
জীবিত ব্যক্তি
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
হিন্দি চলচ্চিত্র অভিনেত্রী
ভারতীয় ওয়েব ধারাবাহিক অভিনেত্রী
ফেদেরিকা আব্বাতে

ফেদেরিকা আব্বাতে (জন্ম ১৯৯১ সালে) ছিলেন একজন ইতালীয় সংগীতকার, গীতিকার এবং গায়ক-গান লেখক।

জীবন এবং কর্মজীবন 
আব্বাতে ৫ বছর বয়সে পিয়ানো বাজানো শুরু করেন এবং সমাজবিজ্ঞান নিয়ে স্নাতক পাশ করেন। ২০১৩ সালে তিনি এসআইএই ও কমুনে দি জেনোভার আয়োজন করা "Genova per voi" (আপনাদের জন্য জেনোভা) জেতেন এবং ইউনিভার্সাল মিউজিক গ্রুপের ছোয়ায় আসেন।

আব্বাতে ৫০ এর ওপর গান লিখেছেন, যার মধ্যে আছে মাল্টি-প্ল্যাটিনাম বলে খ্যাত গান  "বেবী কে" ও "জুজি ফেররেরি"র জন্য "রোমা-ব্যাংকক " এবং  "ফেদেজ" ও "নোয়েমি"র লা'মোরে এতের্নিত গান। তার গান "নেসুন গ্রাদো দি সেপারাসিওনে" ২০১৬ সালে সানরেমো সঙ্গীত উৎসবে ২য় স্থান পায় এবং ইতালিতে ইউরোভিশন স্ং কনটেস্ট ২০১৬ তে প্রবেশ করে।  তার গান সাধারনত তিনি একাই লিখতেন এবং মাঝে মাঝে কেওপে (মোগোল এর পুত্র) তাকে সহযোগিতা করতেন।

একজন গায়িকা হিসাবে, মাররাক্যাশের সাথে "ইন রেডিও" এককে কণ্ঠ দেন। এছাড়াও তিনি রাই দুইয়েতে প্রচারিত সাঙ্গিতিক রিয়ালিটি অনুষ্ঠান দ্য ভয়েসের কণ্ঠ্য কোচ ছিলেন।  ২০১৭ সালের সেপ্টেম্বরে ফেডেরিকা তার প্রথম একক "ফিয়োরি সুই বালকনি" প্রকাশ করেন ।

তথ্যসূত্র

বহিঃসংযোগ
    
  Discogs এ ফেদেরিকা আব্বাতে

জীবিত ব্যক্তি
ইতালীয় গায়িকা
১৯৯১-এ জন্ম
মিলানের ব্যক্তি
জ্যাকি অ্যাবট

জ্যাকুইলিন "জ্যাকুই" অ্যাবট (জন্ম ১০ই নভেম্বর ১৯৭৩) একজন ইংরেজ গায়িকা যিনি ব্রায়ান করিগিন থেকে প্রস্থানের পরে ১৯৯৪ থেকে ২০০০ পর্যন্ত দ্য সাফার্ট সাউথ ব্যান্ডের মহিলা কণ্ঠশিল্পী ছিলেন।

অ্যাবটের সাথে ব্যান্ডটি তাদের শীর্ষ ১০ টি একক গান প্রকাশ করে। তার কাজের মধ্যে সবচেয়ে সফল গানগুলির মধ্যে ছিল: "রটারডাম", "পারফেক্ট ১০", "ডো মারি হের" এবং "ড্রিম এ লিটল ড্রিম অফ মি"। পল হেইটন একটি রাতের ক্লাবের বাইরে অ্যাবটের সাথে প্রথম দেখা করেন। হিটন তাদের একটি অনুষ্ঠানে আমন্ত্রণ জানিয়েছিলেন, যেখানে অ্যাবটের বন্ধু তাকে গান গাইতে উৎসাহিত করেছিল। হেইটন তার গান গাওয়া দ্বারা প্রভাবিত হয়েছিলেন, এবং পরে তাকে করিগানের বদলে অডিশন দিতে আমন্ত্রণ জানান। 

২০০০ সালে  বিভিন্ন যায়গায় ভ্রমণের চাপের কারণে তিনি ব্যান্ড ছেড়ে চলে যান। এই ব্যস্ত সফর সময়সূচী তার ছেলের যত্ন নেওয়া থেকে তাকে বিরিত রাখছিল যার অটিজম ধরা পড়েছিল। 

২০১২ সালের জুনে অ্যাবট পল হেইটনের সাথে আবার যুক্ত হন এবং তার দি ৮থ এ গান করেন। ২০১৩ সালে তারা নতুন একটি  ইঞ্চি সঞ্চালনের সাথে পুনরায় মিলিত হন, ২013 সালে তারা "হোয়াট হ্যেভ উই বিকাম" নামে নতুন অ্যালবাম প্রকাশ করে।  ২০১৫ সালে তাদের দ্বিতীয় অ্যালবাম্ উইজডম, লাফটার এবং লাইন্স এর নামকরন করা হয়েছিল। তারা ২০১৬ সালে একটি সফরে যাত্রা শুরু করে।  এবং তাদের তৃতীয় অ্যালবাম, ক্রুকেড ক্যালিপসো ২০১৭  সালের জুলাই মাসে মুক্তি পায়।

তথ্যসূত্র 

২১শ শতাব্দীর ইংরেজ সঙ্গীতশিল্পী
জীবিত ব্যক্তি
১৯৭৩-এ জন্ম
২১শ শতাব্দীর ইংরেজ গায়িকা
মণি রত্নম

মণি রত্নম হচ্ছেন ভারতের তামিল চলচ্চিত্র শিল্পের একজন খ্যাতিমান পরিচালক। ১৯৫৬ সালে জন্মগ্রহণকারী মণি ১৯৮৩ সালে সর্বপ্রথমে একটি কন্নড় ভাষার চলচ্চিত্র নির্মাণ করেছিলেন। ১৯৮৬ সালে মুক্তিপ্রাপ্ত মৌন রাগম (তামিল) চলচ্চিত্রের মাধ্যমে মণির কর্মজীবনে সাফল্য এসেছিলো। মণি রোজা (১৯৯২), বম্বে (১৯৯৫) এবং দিল সে.. (১৯৯৮) চলচ্চিত্রের জন্য স্মরণীয়।

মণি অনেক পুরস্কার এবং নমিনেশন পেয়েছেন; তন্মধ্যে রয়েছে ছয়টি জাতীয় চলচ্চিত্র পুরস্কার (ভারত), ছয়টি ফিল্মফেয়ার পুরস্কার দক্ষিণ এবং তিনটি হিন্দি ফিল্মফেয়ার পুরস্কার। তার 'মাদ্রাজ টকিজ' নামের একটি চলচ্চিত্র প্রযোজনা প্রতিষ্ঠান আছে।

তথ্যসূত্র

বহিঃসংযোগ
 

১৯৫৬-এ জন্ম
জীবিত ব্যক্তি
ভারতীয় তামিল ব্যক্তি
চেন্নাইয়ের চলচ্চিত্র পরিচালক
চেন্নাইয়ের চলচ্চিত্র প্রযোজক
তামিলনাড়ুর চিত্রনাট্যকার
ভারতীয় চলচ্চিত্র পরিচালক
ভারতীয় চলচ্চিত্র প্রযোজক
ভারতীয় পুরুষ চিত্রনাট্যকার
ভারতীয় নাস্তিক
তামিল ভাষার চলচ্চিত্র পরিচালক
হিন্দি ভাষার চলচ্চিত্র পরিচালক
শিল্পকলায় পদ্মশ্রী প্রাপক
তামিলনাড়ু রাজ্য চলচ্চিত্র পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
২১শ শতাব্দীর ভারতীয় চলচ্চিত্র পরিচালক
মাদ্রাজ বিশ্ববিদ্যালয়ের প্রাক্তন শিক্ষার্থী
তামিল চলচ্চিত্র পরিচালক
তামিল চিত্রনাট্যকার
জাতীয় চলচ্চিত্র পুরস্কার (ভারত) বিজয়ী
মালয়ালম চলচ্চিত্র পরিচালক
২০শ শতাব্দীর ভারতীয় চলচ্চিত্র পরিচালক
পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
বিয়াম স্কুল এন্ড কলেজ দুপচাঁচিয়া

বিয়াম ল্যাবরেটরি স্কুল এন্ড কলেজ দুপচাঁচিয়া () বগুড়া জেলার দুপচাঁচিয়া উপজেলায় অবস্থিত। বিয়াম ফাউন্ডেশন, ঢাকা এর সার্বিক পরিচালনায় ছাত্র-ছাত্রীদের মানসম্মত শিক্ষা প্রদানের উদ্দেশ্যে ২০০৭ সালে বিয়াম ল্যাবরেটরি স্কুল প্রতিষ্ঠিত হয়।
প্রতিষ্ঠালগ্নে এই প্রতিষ্ঠানটির নাম ছিল বিয়াম ল্যাবরেটরি স্কুল, দুপচাঁচিয়া, বগুড়া। পরবর্তীতে ২০১৩ সালে ২০১৩-১৪ শিক্ষাবর্ষে উচ্চমাধ্যমিক কোর্স চালুর মধ্য দিয়ে প্রতিষ্ঠানটির অগ্রযাত্রায় শুরু হয় নতুন মাত্রা এবং প্রতিষ্ঠানটির নাম হয় বিয়াম ল্যাবরেটরি স্কুল এন্ড কলেজ, দুপচাঁচিয়া, বগুড়া।

তথ্যসূত্র

বগুড়া জেলার বিদ্যালয়
নাদিয়া নাদিম

নাদিয়া নাদিম (জন্ম: ২রা জানুয়ারী ১৯৮৮) একজন আফগান-ডেনিশ ফুটবল খেলোয়াড় যিনি পারি সাঁ-জেরমাঁর মহিলা দলের স্ট্রাইকার হিসেবে খেলেন।

প্রাথমিক জীবন এবং ক্লাব ক্যারিয়ার
নাদিম হেরাতে জন্মগ্রহণ করে এবং আফগানিস্তানে বেড়ে উঠেন। তার পিতা আফগান ন্যাশনাল আর্মির জেনারেল ছিলেন। ২০০০ সালে তালেবান গোষ্ঠী তার পিতাকে মৃত্যুদন্ড প্রদান করে। পিতার মৃত্যুর পর তার পরিবার ডেনমার্কে পালিয়ে যায়। সেখানে তিনি তার ফুটবল ক্যারিয়ার শুরু করেন। ২০১২ সালে ফোরচুনা হজরিংয়ে যাওয়ার আগে, তিনি বি ৫২ অ্যালবুর্গ, টিম ভিবুর্গ এবং আই কে স্কোভাকাকেনের হয়ে খেলতেন। একই বছরের সেপ্টেম্বরে চ্যাম্পিয়ন্স লিগে তার অভিষেক হয়, স্কটিশ চ্যাম্পিয়ন্স গ্লাসগো সিটির বিপক্ষে তার দল ২-১গোলে জয়ী হয়।

ক্লাব ক্যারিয়ার

স্কাই ব্লু এফসি
২০১৪ এনডব্লিউএসএল মৌসুমের শেষের দিকে নাদিম এনডব্লিউএল ক্লাব স্কাই ব্লু এফসিতে যোগ দেন। ঐ মৌসুমের ৬ ম্যাচে তিনি ৭টি গোল করেন এবং ৩টি গোলে সহায়তায় করেন। ১৯ আগস্ট তাকে সপ্তাহের সেরা খেলোয়াড় এবং ১৪ আগস্ট এনডব্লিউএসএলের মাসের সেরা খেলোয়াড় হিসেবে ঘোষণা করা হয়। ১৬ ফেব্রুয়ারি ২০১৫ তারিখে, স্কাই ব্লু ঘোষণা করে যে ২০১৫ মৌসুমেও নাদিম স্কাই ব্লুর হয়ে খেলবে।

পোর্টল্যান্ড থর্নস এফসি
১৪ জানুয়ারী ২০১৬ তারিখে, নাদিম পোর্টল্যান্ড থর্নস এফসিতে ট্রাইকার হিসাবে যোগ দেন। তিনি লিগে ঐ মৌসুমের সেরা স্কোরার ছিলেন এবং তার দল ২০১৬ সালের সিএসডির শিরোপা জয়লাভ করে। ২০১৭ মৌসুমে, তিনি লিগে তার দলকে দ্বিতীয় স্থান অর্জন এবং এনডব্লিউএসএল চ্যাম্পিয়নশিপে জয়ে সহায়তা করেন।

তথ্যসূত্র

বহিঃসংযোগ

 
 ডেনমার্ক খেলোয়াড় প্রোফাইল 
 কাই ব্লু এফসি প্লেয়ার প্রোফাইল
 স্কাই ব্লু এফসি প্লেয়ার প্রোফাইল 

১৯৮৮-এ জন্ম
জীবিত ব্যক্তি
আফগান মহিলা ফুটবলার
ম্যানচেস্টার সিটি নারী ফুটবল ক্লাবের খেলোয়াড়
পারি সাঁ-জেরমাঁ নারীর খেলোয়াড়
স্কাই ব্লু ফুটবল ক্লাবের খেলোয়াড়
ইংল্যান্ডে ডেনীয় প্রবাসী ক্রীড়াবিদ
আফগান মুসলিম
ডেনীয় মহিলা ফুটবলার
মহিলা ফুটবল ফরোয়ার্ড
ন্যাশনাল ইউমেন্স সকার লিগের খেলোয়াড়
ফ্রান্সের প্রবাসী মহিলা ফুটবলার
ডেনমার্কের নাগরিকীকৃত নাগরিক
তেজস্বী প্রকাশ

তেজস্বী প্রকাশ ওয়েঙ্গাঙ্কার হলেন একজন ভারতীয় টেলিভিশন অভিনেত্রী, যিনি স্বরাগিনী ধারাবাহিকে রাগিণী মহেশ্বরী, রিশতা লিখেঙ্গে হাম নয়া ধারাবাহিকে দিয়া সিং এবং কর্ণসঙ্গিনী ধারাবাহিকে উরুভি চরিত্রে অভিনয়ের জন্য পরিচিত। বর্তমানে তিনি ভিয়াকম১৮ এর ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা ধারাবাহিকে অভিনয় করছেন।
বর্তমানে তিনি করণ কুন্দ্রাকে ডেট করছেন।

প্রারম্ভিক জীবন ও শিক্ষা
তেজস্বী প্রকাশ ওয়েঙ্গাঙ্কার ১৯৯২ সালের ১০ জুন জন্মগ্রহণ করেন। তিনি ২০১৫ সালে মুম্বাই বিশ্ববিদ্যালয় থেকে ইলেকট্রনিক অ্যান্ড টেলিকমিউনিকেশনস ইঞ্জিনিয়ারিং বিষয়ে স্নাতক ডিগ্রি লাভ করেন।

কর্মজীবন
তেজস্বী প্রকাশ ওয়েঙ্গাঙ্কার ২০১২ সালে লাইফ ওকের ২৬১২ ধারাবাহিকে অভিনয় করে অভিনয় জগতে পা রাখেন। ২০১৩ সালে তিনি সংস্কার-ধারোহার আপনোন কি তে ধারা চরিত্রে অভিনয় করেন।

২০১৫ থেকে ২০১৬ সাল পর্যন্ত তিনি হেলি শাহ, বরুণ কাপুর ও নমিশ তানেজার সাথে স্বর্গিনী ধারাবাহিকে অভিনয় করেন।

২০১৭ সালে তিনি পাহারাদার পিয়া কি টেলিভিশন ধারাবাহিকে দিয়া সিং চরিত্রে অভিনয় করেন। এরপর, তিনি রিশতা লিখেঙ্গে হাম নয়া তে রহিত সুচান্তির বিপরীতে অভিনয় করেন।

২০১৮ সালে তিনি স্টার প্লাসের কর্ণসঙ্গিনী ধারাবাহিকে উরুভি চরিত্রে অভিনয় করেন।

বর্তমানে তিনি ভিডিও অন ডিমান্ড প্লাটফর্ম ভুটের সিলসিলা বদলাতে রিশতোঁ কা'' ধারাবাহিকে অভিনয় করছেন।

টেলিভিশন

পুরস্কার ও মনোনয়ন

তথ্যসূত্র

বহিঃসংযোগ
 

জীবিত ব্যক্তি
১৯৯২-এ জন্ম
মুম্বই বিশ্ববিদ্যালয়ের প্রাক্তন শিক্ষার্থী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
ফিয়ার ফ্যাক্টর: খতরোঁ কে খিলাড়ির প্রতিযোগী
১৯৯৩-এ জন্ম
জেদ্দার ব্যক্তি
ভারতীয় চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
মারাঠি চলচ্চিত্র অভিনেত্রী
বিগ বসের (হিন্দি টিভি ধারাবাহিক) প্রতিযোগী
খালিদা পোপাল

খালিদা পোপাল (১৯৮৭ সালে আফগানিস্তানের কাবুলে জন্মগ্রহণ করেন) একজন আফগান ফুটবল খেলোয়াড় এবং পরিচালক।  পোপাল গার্ল পাওয়ার অর্গানাইজেশনের প্রতিষ্ঠাতা ও পরিচালক, আফগানিস্তান মহিলা জাতীয় ফুটবল দলের প্রোগ্রাম ও ইভেন্ট ডিরেক্টর, স্ট্রিট চাইন্ড ওয়ার্ল্ডকাপের রাষ্ট্রদূত এবং কলামন এর মেন্টর/রেফিউজি কনসালটেন্টের পরিচালক ও ইভেন্ট ম্যানেজার। তিনি একাধারে আফগানিস্তান মহিলা ফুটবল কমিটির সাবেক নেতা, আফগানিস্তান ফুটবল ফেডারেশনের সাবেক অর্থ কর্মকর্তা, আফগানিস্তান মহিলা জাতীয় ফুটবল দলের প্রাক্তন অধিনায়ক এবং আফগানিস্তানের অনূর্ধ্ব -১৭ এবং অনূর্ধ্ব -১৫ মহিলা ফুটবল দলের প্রাক্তন কোচ ছিলেন।

প্রাথমিক জীবন এবং শিক্ষা
পোপাল ১৯৮৭ সালে আফগানিস্তানের কাবুলে জন্মগ্রহণ করেন এবং ডেনমার্কের বিজনেস একাডেমীতে ভর্তি হন, যেখানে তিনি ইন্টারন্যাশনাল মার্কেটিং ম্যানেজমেনন্টের উপর ডিগ্রী অর্জন করেন। তার মা কাছেই তিনি ফুটবল খেলতে শিখেছেন। তার মা একটি স্কুলের শারীরিক শিক্ষার শিক্ষক ছিলেন। তার মা নারীর জন্য খেলাধুলার শক্তি এবং কীভাবে এটি  অল্পবয়সী মেয়েদের জন্য নতুন সুযোগ উন্মোচন করতে পারে তার উপর জোর দিতেন। একজন কিশোরী হিসেবে ফুটবল খেলতে গিয়ে  তাকে অনেক বৈষম্য ও অত্যাচারের শিকার হতে হয়েছে, কারণ তখন মধ্য প্রাচ্যের যুদ্ধ অব্যাহত ছিল এবং তালিবান গোষ্ঠী কাবুলেরআশেপাশের এলাকাগুলি দখল করতে শুরু করেছিল। কাবুলে, আফগানিস্তানের একটি বড় শহর, প্রায় সবসময়ই দ্বন্দ্ব লেগেই থাকত যেখানে নারীদেরতেমন কোন মানবাধিকার ছিল না। এই সময়ে, তালিবান গোষ্ঠী যেকোন ধরনের খেলাধুলা বা খেলাধুলার অনুষ্ঠানে নারীদের অংশগ্রহণ নিষিদ্ধ করে দিয়েছিল। কোন পুরুষ যাতে তাদের ফুটবল খেলা না দেখে তার জন্য পোপাল ও তার বান্ধবীরা স্কুল ছুটির পর একটি জনবিচ্ছিন্ন মাঠে ফুটবল খেলত। নিষেধাজ্ঞা সত্ত্ব্রে, এলাকার অনেক মেয়ে স্কুল ছুটির পর পোপালের সাথে ফুটবল খেলার জন্য যোগ দিতে শুরু করে। অল্পবয়সী মেয়েদের সংখ্যা যখন  বৃদ্ধির পেত থাকলো পোপাল তখন জনসম্মুখে ফুটবল খেলা শুরু করল। ২০০১ সালে আফগানিস্তানে তালিবানদের শাসন শেষ হলেও, পোপালকে স্থানীয় সম্প্রদায়ের হুমকি ও তীর্যক দৃষ্টিভঙ্গির মুখোমুখি হতে হয়েছিল। তার সম্প্রদায়ের অনেকেই অল্পবয়সী মেয়েদের ফুটবল খেলতে অস্বীকৃতি জানায় এবং পাথর নিক্ষেপ করতে শুরু করে এবং ফুটবল খেলার জন্য তাদেরকে পতিতা ঘোষণা করে।

তথ্যসূত্র

১৯৮৭-এ জন্ম
জীবিত ব্যক্তি
আফগান মহিলা ফুটবলার
চংটং চা বাগান

চংটং চা বাগান ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷ এটি মহকুমাসদর বিজনবাড়ীর দক্ষিণপূর্ব প্রান্তে অবস্থিত৷

ভূগোল
চংটং চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে চংটং চা বাগান জনগণনা নগরের জনসংখ্যা ৫৮০২ জন, যার মধ্যে ২৮৭৬ জন পুরুষ ও ২৯২৬ জন নারী৷ প্রতি হাজার পুরুষে ১০১৭ জন নারী৷ ৬ বছর অনুর্দ্ধ ৪৭১ জন শিশু, যা সমগ্র জনসংখ্যার ৮.১২ %৷ ৬ বছরোর্দ্ধ জনসংখ্যার ৭৬.৮৭% অর্থাৎ ৪০৯৮ জন সাক্ষর৷

ভাষা ও ধর্ম

ভাষা

ধর্ম

জনগণনা নগরটিতে ৩৭৮০ জন হিন্দু, ২১ জন মুসলিম, ৭৮৬ জন খ্রিস্টান, ১ জন শিখ, ১১৮০ জন বৌদ্ধ ও ০ জন জৈন বাস করেন৷

পরিবহন
শহরটি বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি মহকুমাসদর বিজনবাড়ীর নিকট অবস্থিত জেলাটির অন্যান্য বিভিন্ন শহরসহ শিলিগুড়ি, দার্জিলিং শহর সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

তথ্যসূত্র 

দার্জিলিং জেলার শহর ও নগর
জাহরা মাহমুদী

জাহরা মাহমুদী (জন্ম ১৯৯০) আফগানিস্তান জাতীয় ফুটবল দলের প্রাক্তন অধিনায়ক। ২০০৭ সালে আফগানিস্তান মহিলা জাতীয় ফুটবল দল প্রথম প্রতিষ্ঠিত হলে তিনি ঐ দলের প্রতিষ্ঠাতা সদস্য ছিলেন এবং ২০১৩ সালের শেষের দিক পর্যন্ত সদস্য ছিলেন।

প্রাথমিক জীবন
মাহমুদী ১৯৯০ সালে জন্মগ্রহণ করেন। ২০০০ সালে, যখন তার বয়স ৯, তিনি  তার স্কুলের একটি বালিকা ফুটবল ক্লাব প্রতিষ্ঠা করেন, কিন্তু স্কুল প্রশাসন এটি বন্ধ করে দেয়। এর অল্পসময় পরে, তার পিতা ফুটবল তৈরীর একটি ছোট কারখারা গড়ে তোলেন। মাহমুদী দিনে দোকানের কাজ করতেন এবং সন্ধ্যায় গোপনে অনুশীলন করতেন। ২০০৪ সালে ইরানি সরকার আফগান শরণার্থীদের স্কুলে নিষিদ্ধ করেছিল এবং তার পরিবার আফগানিস্তানে ফিরে যাওয়ার সিদ্ধান্ত গ্রহণ করে। সেখানে, মাহমুদী কাবুলে অনানুষ্ঠানিকভাবে মহিলা ফুটবল প্রতিযোগিতার আয়োজন করতেন।

ক্যারিয়ার
২০০৭ সালে, আফগানিস্তান ফুটবল ফেডারেশন প্রথম আফগানিস্তান মহিলা জাতীয় ফুটবল দলের অংশ হতে মাহমুদীকে নিয়োগ দেয়। ২০১০ সালে দক্ষিণ এশীয় ফুটবল ফেডারেশন মহিলা চ্যাম্পিয়নশিপে প্রথমবারের মতো অংশগ্রহণ করে এবং সেখান তিনি দলের অধিনায়ক হিসেবে দলকে নেতৃত্ব দেন। ২০১২ সালে দল তার নেতৃত্বে ফিরে আসে। মাহমুদী পেম ক্লাব (২০০৭-২০১০), কাবুল ক্লাব (২০১০-২০১২) এবং রবি বালখী ক্লাব (২০১২-২০১৩) সহ কাবুল শহরের বিভিন্ন ক্লাবের হয়ে খেলেছিলেন। মাহমুদী আফগানিস্তানের প্রথম মহিলা ফুটবল কোচ ছিলেন, ২০১১ সালে এএফসি "সি" কোচিং লাইসেন্স পান। তিনি আফগানিস্তানের অনূর্ধ্ব -১৪  দলের প্রতিষ্ঠাতা এবং কোচ ছিলেন এবং আফগানিস্তান ফুটবল ফেডারেশনের মহিলা কমিটির প্রধান হিসাবে দায়িত্ব পালন করেছিলেন।.

২০১৩ সালে, ক্রীড়ার মাধ্যমে আফগানিস্তানে নারীর অধিকার উন্নয়নে তার প্রচেষ্টার জন্য জহরা মাহমুদীকে কেনিটাকির লুইসভিলের মুহাম্মদ আলী "আধ্যাত্মিকতা" নীতির পুরস্কার, একটি মানবিক পুরস্কার, প্রদান করা হয়েছিল। বিভিন্ন প্রকারের হুমকির ফলে তিনি আফগানিস্তানে আর ফিরে আসেননি, কিন্তু তিনি কানাডার আশ্রয়ের জন্য আবেদন করেছিলেন এবং টরন্টোতে স্থায়ীভাবে বসতি স্থাপন করেন।

তথ্যসূত্র

বহিঃসংযোগ
 
 
 

১৯৯০-এ জন্ম
জীবিত ব্যক্তি
আফগান মহিলা ফুটবলার
আফগান শরণার্থী
নিবেদিতা বসু

নিবেদিতা বসু হলেন একজন ভারতীয় পরিচালক, যিনি বিভিন্ন টিভি ধারাবাহিক পরিচালনা করে থাকেন। তিনি পূর্বে বালাজী টেলিফিল্মসে ক্রিয়েটিভ ডিরেক্টর হিসেবে কাজ করেছেন। ২০১৫ সালে তিনি পরিচালক হিসেবে আত্মপ্রকাশ করেন।

কর্মজীবন 
নিবেদিতা বসু ২০০০ সালে বালাজী টেলিফিল্মসে যোগ দেন। ২০০৪ সালে তিনি ডেপুটি ক্রিয়েটিভ ডিরেক্টর হিসেবে নিযুক্ত হন। তিনি কাসৌটি জিন্দেগি কি ও কিউঁ কি সাস ভি কাভি বহু থি ধারাবাহিকের কাহিনি নির্মাণের সাথে যুক্ত ছিলেন। তিনি হাম পাঁচ  কাহানি ঘর ঘর কি, কাব্যাঞ্জলি, কুসুম, কেয়া হোগা নিম্মো কা, কুটুম্ব, কস্তুরি কাহিঁ তো হোগা, করম আপনা আপনা, কসম সে, কাভি সৌতান কাভি সাহেলি, কোহি আপনা সা,   কেসার, তুঝ সাং প্রীত লাগতাই সাজনা, কাহিঁ কিসি রোজ, কাহি তো মিলেঙ্গে, কিয়া হাদসা কিয়া হাকিকত, কে স্ট্রিট পালি হ্যাউ, কিস দেশ মে হ্যায় মেরা দিল, কাম্মাল, খাওয়াইশ এর মত টিভি ধারাবাহিকে যুক্ত ছিলেন।

২০০৯ সালে নিবেদিতা বসু বালাজী টেলিফিল্মসের চাকরি ছেড়ে দেন। এরপর, তিনি কলসিয়াম মিডিয়ায়র সাথে যুক্ত হন।

তিনি ২৪ শিরোনামের একটি টিভি ধারাবাহিকের সাথে যুক্ত ছিলেন, যেটা ছিল মার্কিন টিভি ধারাবাহিক ২৪ এর ভারতীয় সংস্করণ।
টিভি ধারাবাহিকটি প্রযোজনার পাশাপাশি মুখ্য চরিত্রে অভিনয় করেছেন অনিল কাপুর।

২০১৪ সালে তিনি হাউস অব অরিজিনালস নামে একটি প্রযোজনা প্রতিষ্ঠান প্রতিষ্ঠা করেন। ২০১৬ সালে তিনি ও তার প্রযোজনা প্রতিষ্ঠান মেরি আওয়াজ ভি পেহচানা হ্যায় নামের এক টিভি ধারাবাহিক প্রযোজনার সাথে যুক্ত ছিল। ২০১৭ সালে তিনি এক বিবাহ অ্যায়সি ভি নামের টিভি ধারাবাহিক প্রযোজনা করেছিলেন।

তথ্যসূত্র

জীবিত ব্যক্তি
ভারতীয় নারী টেলিভিশন প্রযোজক
ভারতীয় টেলিভিশন প্রযোজক
নারী টেলিভিশন প্রযোজক
১৯৭৮-এ জন্ম
ওয়েলহাম গার্লস স্কুলের প্রাক্তন শিক্ষার্থী
সিদ্ধার্থ রায় কাপুর

সিদ্ধার্থ রায় কাপুর হচ্ছেন ভারতের হিন্দি চলচ্চিত্রের একজন প্রযোজক। ওয়াল্ট ডিজনি কম্পানী ইন্ডিয়ার ব্যবস্থাপনা পরিচালক ছিলেন সিদ্ধার্থ।

পূর্ব জীবন
১৯৭৪ সালের ২ আগস্ট মুম্বাইতে সিদ্ধার্থের জন্ম। তিনি জিডি সোমানি মেমোরিয়াল স্কুলে অধ্যয়ন করে সিডেনহ্যাম কলেজে পড়েন যেখানে তিনি ড্রামাটিকস সোসাইটির সভাপতি ছিলেন, এরপর তিনি যমুনালাল ইন্সটিটিউট অব ম্যানেজমেন্ট স্টাডিস থেকে ম্যানেজমেন্টে মাস্টার্স করেন।

সিদ্ধার্থ প্রথমে মুম্বাইয়ের একটি কম্পানিতে কাজ শুরু করেছিলেন এর অব্যবহিত পরেই তিনি স্টার টিভিতে যোগ দেন, স্টার প্লাসে কৌন বনেগা ক্রোড়পতি এর প্রথম অনুষ্ঠান (২০০০ সাল) হওয়ার ক্ষেত্রে তার ভূমিকা ছিলো।

তথ্যসূত্র

বহিঃসংযোগ
 

ভারতীয় চলচ্চিত্র প্রযোজক
মুম্বইয়ের চলচ্চিত্র প্রযোজক
হিন্দি চলচ্চিত্র প্রযোজক
মুম্বই বিশ্ববিদ্যালয়ের প্রাক্তন শিক্ষার্থী
ভারতীয় প্রধান নির্বাহী
১৯৭৪-এ জন্ম
জীবিত ব্যক্তি
ভারতীয় ইহুদি
তামিল চলচ্চিত্র প্রযোজক
মালয়ালম চলচ্চিত্র প্রযোজক
মায়া কৃষ্ণ রাও

মায়া কৃষ্ণ রাও হলেন একজন ভারতীয় থিয়েটার অভিনেত্রী, স্টান্ড-আপ কমেডিয়ান ও সমাজকর্মী।

জীবনী
মায়া কৃষ্ণ রাও ১৯৫৩ সালে নিউইয়র্কে জন্মগ্রহণ করেন। অল্পবয়সেই তিনি ভার‍ত চলে আসেন। তার অনুপ্রেরণা ছিলেন তার মা ভানুমতী রাও, যিনি ষাটের দশকে মালয়লাম মঞ্চ নাটকের সাথে যুক্ত ছিলেন। মায়া কৃষ্ণ রাও নয়াদিল্লির মডার্ন স্কুলে পড়েছেন। তিনি মিরান্ডা হাউস, দিল্লি থেকে স্নাতক ডিগ্রি লাভ করেন। তিনি দিল্লির জওহরলাল নেহেরু বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন। তিনি যুক্তরাজ্যের লিডস বিশ্ববিদ্যালয় থেকে থিয়েটার আর্টসের উপরে ডিগ্রি নিয়েছেন। যুক্তরাজ্যে থাকাকালীন সময়ে তিনু সেখানকার মঞ্চনাটকের সাথেও যুক্ত ছিলেন।

তিনি মামফুজা মাধব পানিকর ও সদানাম বালাকৃষ্ণণের কাছে কথাকলি নাচ শিখেছিলেন।

কলেজে পড়াকালীন সময়ে তিনি সমাজতন্ত্রে গভীরভাবে প্রভাবিত হয়েছিলেন। তিনি থিয়েটার ইউনিয়ন নামের একটি পথনাট্যদলের সহপ্রতিষ্ঠাতা। তিনি ১৯৮৫ সাল থেকে ১৯৯০ সাল পর্যন্ত জাতীয় নাট্য বিদ্যালয়ের পরিচালক হসেবে দায়িত্ব পালন করেছেন। ২০১৮ সালে তিনি দিল্লির শিব নাদর বিশ্ববিদ্যালয়ে  অধ্যাপক হিসেবে যুক্ত আছেন।

তার নাটকগুলো ভারতের সামাজিক-রাজনৈতিক পরিস্থিত তুলে ধরে। তার প্রথম দিককার নাটক ওম স্বহা ও দফা নং ১৮০ এর বিষয়বস্তু ছিল যথাক্রমে যৌতুক ও ভারতীয় ধর্ষণ আইন। তিনি রাভানামা, আর ইউ হোম লেডি ম্যাকবেথ?, আ ডিপ ফ্রাইড জ্যাম ও হেডস আর মিনট ফর ওয়াকিং ইন্টু একক অভিনয়শিল্পী হিসেবে অভিনয় করেছেন। তার নাটক ওয়াক (২০১২) নির্মিত হয়েছে ২০১২ সালের দিল্লি গণধর্ষণের কাহিনি অবলম্বনে।
 নাইজেরীয় লেখক চিমামান্দা আদিচের ছোটগল্প অবলম্বনে রচিত তার কোয়ালিটি স্ট্রিট (২০১৭) নাটকটি সমালোচকদের প্রশংসা কুড়িয়েছিল।

২০১০ সালে ভারতের মঞ্চজগতে তার অবদানের স্বীকৃতিস্বরূল সঙ্গীত নাটক আকাদেমি পুরস্কার লাভ করেন। ২০১৫ সালে ভারতের উত্তর প্রদেশের দাদরিতে বাসায় গরুর মাংস রাখার গুজবে মোহাম্মদ আখলাক ও তাএম্র ছেড়ে দানিশ আখলাকের উপর চড়াও হয় উন্মত্ত হিন্দু  জনতা। এতে মোহাম্মদ আখলাক নিহত ও দানিশ আখলাক আহত হন।  এই ঘটনার পরিপ্রেক্ষিতে ভারতীয় সমাজে অসহিষ্ণুতা বৃদ্ধির প্রতিবাদে তিনি তার সাহিত্য আকাদেমি পুরস্কার ফিরিয়ে দেন। তিনিসহ ভারতের অনেক শিল্পী, বুদ্ধিজীবী ও কবি তখন রাষ্ট্রীয় পুরস্কার ফিরিয়ে দিয়েছিলেন। তবে,
তিনি প্রথম ব্যক্তি হিসেবে রাষ্ট্রীয় পুরস্কার ফিরিয়ে দিয়েছিলেন।

তিনি মিরা নায়ারের কামা সূত্রা: আ টেল অব লাভ (১৯৯৬) চলচ্চিত্রে কোরিওগ্রাফির সাথে যুক্ত থাকা ছাড়াও একটি ছোট চরিত্রে অভিনয় করেছিলেন। তিনি তার পরিবারের সাথে দিল্লিতে বাস করেন।

মঞ্চনাটক তালিকা
 ওম স্বহক
 দফা নং ১৮০
 খোল দো
 আ ডিপ ফ্রাইড জ্যাম
 হেডস আর মিনট ফর ওয়াকিং ইন্টু
 কোয়ালিটি স্ট্রিট
 দ্য নন-স্টপ ফিল গুড শো
 হ্যান্ড অভার ফিস্ট – পারস্পেক্টিভ অন ম্যাস্কুকিলিনিটিজ
 লেডি ম্যাকবেথ রিভিজিটেড
 রাভানামা
 ওয়াক
 নট ইন মাই নেম

তথ্যসূত্র

১৯৫৩-এ জন্ম
ভারতীয় মঞ্চ অভিনেত্রী
সংগীত নাটক অকাদেমি পুরস্কার প্রাপক
নয়াদিল্লির ব্যক্তি
ভারতীয় কৌতুকাভিনেত্রী
জীবিত ব্যক্তি
ভারতীয় জনসমক্ষে কৌতুক পরিবেশন শিল্পী
কথাকলি নৃত্যশিল্পী
ভারতীয় মহিলা নৃত্য পরিচালক
ভারতীয় চলচ্চিত্র নৃত্য পরিচালক
লিডস বিশ্ববিদ্যালয়ের প্রাক্তন শিক্ষার্থী
ভারতীয় নারী মঞ্চ পরিচালক
জওহরলাল নেহরু বিশ্ববিদ্যালয়ের প্রাক্তন শিক্ষার্থী
নিউ ইয়র্ক শহরের ব্যক্তি
ভারতীয় নারী শিক্ষাবিদ
২১শ শতাব্দীর ভারতীয় নারী শিক্ষাবিদ